Diari Oficial de la Generalitat Valenciana


Sumari del DOGV 6132, del 28-10-2009 (2009/11459)

RESOLUCIÓ de 30 de setembre de 2009, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori, segons l'aplicació de la disposició addicional quarta del Decret 33/1999, de 9 de març, del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6132

Data del DOGV
:   28-10-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/11081


Data del document
:   30-09-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 de setembre de 2009, de la Universitat Politècnica de València, per la qual es convoca procés específic de promoció interna per a l'accés al grup A, subgrup A1, sector d'administració especial, tècnic superior de laboratori, segons l'aplicació de la disposició addicional quarta del Decret 33/1999, de 9 de març, del Govern Valencià. [2009/11317]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb que disposa l'article 75 de la Llei Orgànica 6/2001, de 21 de desembre, d'Universitats; la Llei 7/2007, de 12 d'abril, de l'Estatut Bàsic de l'Empleat Públic; el Text Refós de la Llei de la Funció Pública Valenciana, i el Decret 33/1999, de 9 de març, del Govern Valencià, acorda:  
Convocar proves d'accés al grup A, subgrup A1, sector d'administració especial, tècnic superior de laboratori de la Universitat Politècnica de València, d'acord amb les bases següents:  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, subgrup A1, sector d'administració especial, tècnic superior de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
Segona. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup A, subgrup A2, sector d'administració especial, i haver-hi prestat serveis efectius durant almenys dos anys com a funcionari de carrera en la categoria de tècnic mitjà de laboratori en el grup A, subgrup A2, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït pel grup de titulació A, subgrup A1/A2, sector d'administració especial, denominació del lloc tècnic mitjà de laboratori.  
b) Estar en possessió del títol de doctorat, llicenciatura, títol d'Enginyeria, d'Arquitectura, grau o titulació equivalent o complir les condicions per a obtenir-lo en la data en què acabe el termini de presentació d'instàncies. En el cas de titulacions obtingudes a l'estranger, cal estar en possessió de la credencial que n'acredite l'homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
c) En virtut de la disposició transitòria segona de l'Estatut Bàsic de l'Empleat Públic de data 12 d'abril de 2007, també podrà participar el personal laboral fix que exercisca funcions o llocs definits com propis de personal funcionari objecte d'aquesta convocatòria i que reunisquen la resta dels requisits estipulats en el punt 2.1 d'aquesta.  
2.2. Les condicions per a l'admissió a les proves s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
Tercera. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Natzaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica de la qual és 3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46466, València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana (DOCV).  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46168, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 26,80 euros, que s'ingressaran en el compte corrent número 2077 0724 68 8995354958 -Taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46200, València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, dins del termini establit i en la forma escaient, davant l'òrgan expressat en la base 3.2.  
3.5. Estan exempts del pagament de la taxa d'examen:  
3.5.1. Les persones amb un grau de minusvalidesa igual o superior al 33%, les quals han de presentar amb la sol·licitud el certificat acreditatiu d'aquesta condició.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el DOCV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i, en el supòsit de produir-se'n, possibilitar l'esmena dins del termini establit i en la forma escaient, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el DOCV. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
Cinquena. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una és correcta.  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració, sempre que ho permeta la tipologia de l'exercici. S'anul·laran tots aquells que continguen alguna marca que poguera identificar-ne l'autor.  
Sisena. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat aptes en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra O, seguint l'ordre alfabètic de cognoms segons la Resolució de 23 d'abril de 2008, de la Conselleria de Justícia i Administracions Públiques (DOCV número 6059, de 17 de juliol de 2009).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies confrontades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: (Personal d'Administració i Serveis), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
Huitena. Publicitat de les llistes  
El tribunal elevarà al rector les llistes definitives dels aspirants que hagen superat les proves, per a la inserció en el DOCV.  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de Batxillerat o equivalent cursat a la Comunitat Valenciana, amb superació de les assignatures de valencià.  
b) Títol de l'escola oficial d'idiomes corresponent al tercer curs de coneixements de valencià.  
c) Certificat de nivell mitjà de la Junta Qualificadora de Coneixements de Valencià.  
d) Certificat de grau mitjà de coneixements del valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les relacions definitives d'aprovats, els aspirants proposats hauran de presentar al Servei de Recursos Humans d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en la carretera Natzaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, còpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
c) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. Amb aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic que pertoque.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, subgrup A1, sector d'administració especial, tècnic superior de laboratori d'aquesta Universitat Politècnica mitjançant resolució que es publicarà en el DOCV, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic superior de laboratori.  
Dotze. Informació respecte de les dades recollides  
12.1 De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat Personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2 El fitxer Personal quedarà sota la responsabilitat del Rectorat de la Universitat Politècnica de València, al camí de Vera, s/n, DP 46032 València.  
12.3 La informació obtinguda serà processada exclusivament per a la gestió de personal.  
12.4 Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5 Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, CP 46092 València.  
Tretze. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
- President/presidenta: un vicerector/vicerectora de la Universitat Politècnica de València o persona en qui delegue.  
- Quatre vocals, designats pel rector de la Universitat Politècnica de València, personal funcionari de carrera.  
- Un secretari/ secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 13-4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46642, València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Catorze. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOCV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 30 de setembre de 2009.- El rector: Juan Juliá Igual.  
ANNEX I  
Codi del lloc: PF514.  
Denominació del lloc: tècnic superior de laboratori.  
Unitat: Dep. d'Enginyeria de la Construcció i de Projectes d'Enginyeria Civil.  
Centre: Escola Tècnica Superior d'Enginyers de Camins, Canals i Ports.  
Catalogació: grup A, subgrup A1/A2 22 E026.  
Jornada: matins (adequació de període lectiu amb atenció de les pràctiques docents).  
Funcions del lloc:  
- Supervisar, dirigir i dur a terme, si escau, les operacions necessàries per al funcionament correcte del laboratori o taller de conformitat amb les necessitats docents i investigadores.  
- Responsabilitat sobre el personal de laboratori de menor qualificació.  
- Maneig de PC a nivell d'usuari.  
- Supervisar, dirigir i dur a terme, si escau, la preparació, el muntatge i el manteniment de les pràctiques de laboratori, d'acord amb les especificacions del professorat responsable d'aquestes.  
- Col·laboració i suport tècnic al professorat en el desenvolupament de les classes pràctiques i els treballs d'investigació, d'acord amb les especificacions del professorat responsable d'aquestes.  
- Maneig, utilització i manteniment dels equips, instruments i material de laboratori, així com supervisió de l'adquisició d'aquest.  
- Realització de tots els treballs tècnics per als quals el capacite el nivell de coneixements exigits.  
- Maneig i instal·lació de paquets informàtics a nivell d'usuaris.  
- Gestionar l'inventari dels laboratoris.  
- Gestió i vigilància del compliment de les normes de seguretat i salut, emanades dels òrgans tècnics competents  
- Gestió de residus en l'àmbit del lloc de treball.  
- Suport als professors i alumnes de projecte final de carrera, tercer cicle i crèdits de lliure elecció, en l'ús de les instal·lacions dels laboratoris.  
- Participar en els equips o grups de millora que s'establisquen en la unitat per al desenvolupament de plans de millora.  
- Suport a la preparació de la documentació que siga requerida per a la realització de les tasques anteriors.  
- I totes les funcions inherents al lloc de treball d'acord amb la categoria professional.  
Temari:  
Bloc general  
1. La Llei Orgànica d'Universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon).  
3. La Llei 7/2007, de 12 d'abril, de l'Estatut Bàsic de l'Empleat Públic.   
4. La Llei Orgànica 15/1999, de 13 de desembre, de Protecció de Dades de Caràcter Personal.  
5. La Llei de Prevenció de Riscos Laborals: objecte, àmbit d'aplicació i definicions. Drets i les obligacions. Serveis de prevenció. Consulta als treballadors i participació d'aquests. Responsabilitats i sancions.  
6. Manual de drets i obligacions del personal de la Universitat Politècnica de València en matèria de seguretat i salut en el treball.  
7. El pla estratègic de la Universitat Politècnica de València   
8. La Llei Orgànica 3/07, de 22 març, per a la igualtat efectiva de dones i homes: títol preliminar. Objecte i àmbit de la llei. Títol I. El principi d'igualtat i la tutela contra la discriminació. Títol II. Capítol I: Principis generals. Títol IV. Capítol I: Igualtat de tracte i d'oportunitats en l'àmbit laboral. Capítol II. Igualtat i conciliació. Capítol III: Els plans d'igualtat de les empreses i altres mesures de promoció de la igualtat. Títol V. Capítol I: Criteris d'actuació de les administracions públiques.  
9. La Llei Orgànica 1/04, de 28 de desembre, de Mesures de Protecció Integral contra la Violència de Gènere. Títol preliminar. Objecte de la llei. Títol I. Capítol I: En l'àmbit educatiu. Capítol II: En l'àmbit de la publicitat i dels mitjans de comunicació. Títol II. Capítol I: Dret a la informació, a l'assistència social integral i a l'assistència jurídica gratuïta. Capítol III: Drets de les funcionàries públiques. Títol III. Article 30. Títol V. Capítol IV: Mesures judicials de protecció i de seguretat de les víctimes.  
10. L'entorn de treball de Windows. Connexió a la xarxa UPVNET. Internet. Navegació. Recerques d'informació. La pàgina web de la UPV. La intranet. El correu electrònic. El correu web.  
11. La seguretat en els equips informàtics personals. Les regles bàsiques de la navegació i correu segurs. Antivirus i tallafocs.  
Bloc específic  
Bloc A. Química dels materials  
1. Operacions bàsiques de laboratori i coneixement del material.  
Mesura de volums, pes, preparació de solucions, dilució i concentració. Volum i densitat: mètodes de mesura. Assecatge, centrifugació, extracció, cristal·lització, destil·lació, filtració i calcinació. Càlculs estequiomètrics. Tipus de qualitat dels reactius i productes utilitzats al laboratori. Coneixement de material bàsic de laboratori i els seus usos. Material de vidre. Material de metall. Material de fusta. Material ceràmic. Material plàstic.  
2. Equilibris  
Equilibri àcid-base. PH. Mesures de pH. Elèctrodes selectius. Dissolucions reguladores. Valoracions àcid-base. Equilibri de solubilitat. Producte de solubilitat. Força iònica. Activitat. Ió comú. Valoracions per precipitació. Anàlisi gravimètrica. Solubilitat de gasos en aigua. Llei de Sechenov.  
3. Formes condensades de la matèria  
Estat sòlid. Sòlids iònics. Propietats dels sòlids iònics. Estructura dels sòlids iònics. Sòlids covalents. Propietats i estructures dels sòlids covalents. Sòlids moleculars. Propietats i estructures dels sòlids moleculars. Sòlids metàl·lics. Aliatges. Dissolucions sòlides de substitució i inserció. Compostos intermetàl·lics i intersticials. Estructures cristal·lines dels metalls i propietats. Imperfeccions cristal·lines i plasticitat. Estat vitri. Propietats dels vidres. Estat líquid. Tensió superficial, viscositat i pressió de vapor. Estat col·loïdal. Estabilitat de col·loides. Teoria de la doble capa elèctrica. Propietats dels col·loides. Mètodes de floculació i desfloculació de col·loides.  
4. Diagrames de fases  
Canvis d'estat i energia lliure. Regla de les fases de Gibbs. Corbes de refredament. Tipus de diagrames. Diagrames binaris. Solubilitat total en líquid i sòlid. Regla de la palanca. El fenomen de la segregació. Solubilitat total en estat líquid i insolubilitat total en estat sòlid. Insolubilitat total en les dues fases. Solubilitat total en estat líquid i solubilitat restringida en estat sòlid. Diagrames amb presència d'eutectoide. Formació de compostos intermedis. Càlculs en diagrames de fases binaris. Determinació i quantificació de fases i constituents.   
5. Corrosió metàl·lica  
Conceptes bàsics de química redox. Oxidació i corrosió. El fenomen químic. Tipus de corrosió. Corrosió seca. Corrosió electroquímica. Piles voltaiques. Equació de Nernst. Piles de concentració. Piles d'aireig diferencial. Aspectes termodinàmics de la corrosió. Diagrames de Pourbaix. Aspectes cinètics de la corrosió. Tipus de corrosió. Protecció contra la corrosió: selecció de materials, protecció anòdica i catòdica, recobriments. Corrosió d'armadures en formigó armat. Causes de la corrosió en formigó armat.  
6. Materials polimèrics sintètics  
Introducció. Definicions: polímer, monòmer i mer, grau de polimerització, pes molecular mitjà. Classificació dels polímers. Plàstics. Termoplàstics i termostables. Elastòmers. Mecanismes de polimerització. Cautxús i vulcanització. Polímers en la construcció. Degradació de polímers.  
7. Silici, silicats i argiles  
Compostos de silici. Silicats: classificació. Silicats amb anions discrets. Silicats lineals i en bandes. Fil·losilicats: tipus 1:1, tipus 2:1, tipus 2:1:1. Tectosilicats: feldespats i zeolites. Diòxid de silici: quars i vidre. Argiles: propietats fonamentals. Aigua en els fil·losilicats. Capacitat d'intercanvi iònic. Composició química dels materials ceràmics. Composició química dels vidres.  
8. Calçs aèries i hidràuliques  
Calçs aèries: obtenció i composició química. Fisicoquímica de l'enduriment. Calçs hidràuliques: composició química. Propietats de les calçs i calçs hidràuliques. Fonaments, tècniques i procediments emprats en les normes UNE relatives a calçs.  
9. Algeps  
Algeps: obtenció i composició química. Fisicoquímica del forjat i enduriment. Propietats dels algeps. Additius. Fonaments, tècniques i procediments emprats en les normes UNE relatives a algeps.  
10. Ciments  
Ciments naturals: composició química. Ciment pòrtland: processos, químics, físics i mineralògics en la clinquerització. Fases del clínquer de ciment pòrtland. Composició química del ciment pòrtland: mètodes analítics. Fisicoquímica del forjat i enduriment del ciment pòrtland. Caracterització de productes d'hidratació del ciment. Calor d'hidratació (Normes UNE i ASTM). Recepció de ciments RC. Ciment aluminós. Obtenció. Característiques químiques del ciment aluminós. Hidratació del ciment aluminós: naturalesa dels productes d'hidratació. Fonaments, tècniques i procediments emprats en les normes UNE relatives a ciments.  
11. Additius, addicions i àrids per a formigons  
Classificació dels additius. Additius airejadors: composició química propietats. Plastificants i superfluïdificants: composició química propietats. Putzolanitat. Procediments químics i fisicoquímics per a l'avaluació de la putzolanitat. Putzolanes naturals: característiques químiques, físiques i mineralògiques. Cendres volants: origen, característiques físiques, químiques i mineralògiques, morfologia de les partícules, reactivitat putzolànica. Fum de sílice: origen, característiques físiques, químiques i mineralògiques, morfologia de les partícules, reactivitat putzolànica. Escòries: origen, característiques físiques, químiques i mineralògiques, morfologia de les partícules, reactivitat hidràulica. Propietats dels àrids: composició química, solubilitat, reactivitat, mineralogia. Fonaments, tècniques i procediments emprats en les normes UNE relatives a additius, addicions minerals i àrids.  
12. Durabilitat de pasta de ciment, morters i formigons  
Característiques químiques de l'aigua de pastament i curació. Aspectes químics de la degradació de ciments endurits. Carbonatació de ciments. Atac per sulfats. Atac per magnesi. Atacs àcids. Reacció àrid-àlcali. Fonaments, tècniques i procediments emprats en les normes UNE relatives a durabilitat. Normativa EHE: classes generals d'exposició ambiental, ciments, aigua, àrids, additius i addicions, durabilitat, mètodes d'assaig per a determinar l'agressivitat d'aigües i sòls al formigó.  
13. Materials compostos  
Definicions. Matriu i reforç. Interfase. Forma i grandària del reforç. Partícules de reforç. Fibres de reforç. Exemples de materials compostos en la construcció: formigó, asfalt, polièster reforçat amb fibra de vidre, GRC.   
BLOC B. Instrumentació  
14. Instrumentació 1. Anàlisi tèrmica.  
Termogravimetria (TGA): principis de funcionament. Aplicacions generals: processos, sensibles a TGA: combustió, deshidratació, descomposició, evaporació, oxidació. Aplicacions en materials de construcció. Cresols: tipus i usos. Efecte de l'atmosfera. Efecte de la velocitat d'escalfament. Termogravimetria d'alta resolució. Anàlisi tèrmica diferencial (DTA): principis de funcionament. Aplicacions generals: pèrdues i guanys de massa, canvis de fase i d'estat, recristal·lització. Aplicacions en materials de construcció. Calorimetria diferencial d'escombratge (DSC): principis de funcionament. Calibratge en TGA i DTA. Interpretació i avaluació de corbes TGA i DTA. Maneig de la termobalança Mettler-Toledo TGA-850. Programació de mètodes d'assaig. Assaig de mostres. Avaluació per programari de corbes TGA i DTA. Trasllat de dades a fulls Excel. Treballs de manteniment i calibratge.  
15. Instrumentació 2. Calorimetria de conducció  
Termoquímica. Energia d'enllaç. Llei de Hess. Principis bàsics de la calorimetria de conducció. Constants del calorímetre. Equació de Tian-Calvet. Avaluació de corbes i càlcul de la calor d'hidratació. Aplicacions a ciments i altres conglomerants. Maneig del calorímetre JAF. Preparació de mostres. Realització d'assajos. Avaluació per programari propi de l'equip i per Excel. Treballs de manteniment i calibratge.  
16. Instrumentació 3. Granulometria per difracció làser  
Principis bàsics. Radiació làser. Difracció per una partícula. Teoria de Fraunhofer. Teoria de Mie. Assajos en via humida i seca. Medi aquós i no aquós. Interpretació de corbes. Mesura de partícules en tres dimensions. Diàmetre mitjà de partícula. L'esfera equivalent. Superfície específica a partir de la corba granulomètrica. Maneig de l'equip Malvern Mastersizer 2000. Assajos en aigua. Assajos en cel·la per a volums petits. Maneig del programari. Treballs de manteniment i calibratge. Utilització de dispersants.  
17. Instrumentació 4. Difracció i fluorescència de rajos X  
La radiació electromagnètica. La radiació X. Emissió de radiació X. Principis de la fluorescència de rajos X. Principis de la difracció de rajos X: equació de Bragg. Identificació de substàncies. Aplicacions a materials de construcció. Preparació de mostres i interpretació de difractogrames.  
18. Instrumentació 5. Viscosimetria  
Reologia. Fluids viscosos. Fluids newtonians. Llei de Newton. Viscositat. Fluids no newtonians. Viscositat aparent. Comportament pseudoplàstic i dilatant. Conceptes de tixotropia. Model de Bingham. Model de Herschel-Bulkley. Histèresi. Assajos amb el viscosímetre Bohlin Visc88. Maneig, manteniment i calibratge de l'equip. Utilització dels cilindres de distinta geometria en funció de les característiques de la pasta. Condicions a definir en un assaig de viscositat. Velocitat de cisallament. Rang de variació de la velocitat de cisallament. Condicions de mescla. Condicions de premescla, interpretació de corbes senzilles de pastes amb materials conglomerants. Transvasament de resultats a fulls Excel.  
19. Instrumentació 6. Espectroscòpies visible, ultraviolada i infraroja.  
La radiació electromagnètica. Interaccions llum-matèria. Espectres d'absorció i emissió. Intensitat d'absorció. Llei de Beer-Lambert. Components bàsics dels equips espectroscòpics. Cromòfors. Transicions. Aplicacions de l'espectroscòpia a la construcció. Fonaments de l'espectroscòpia infraroja. Tipus d'instrumentació: fotòmetres de filtre, espectrofotòmetres dispersius, espectrofotòmetres de transformada de Fourier (FTIR). Maneig de l'espectrofotòmetre FTIR Gènesi. Preparació de mostres. Treballs de manteniment i calibratge.  
20. Instrumentació 7. Corrosímetre  
Fonaments bàsics de la corrosió d'armadures en morters i formigons. Concepte de potencial de corrosió i potencial de referència. Concepte de velocitat de corrosió. Concepte de resistència de polarització. Concepte de resistivitat elèctrica. Influència dels factors mediambientals. Detecció i quantificació de l'armadura. Selecció i localització dels punts de mesura. Preparació de superfícies. Maneig del corrosímetre Gecor. Treballs de manteniment i calibratge.  
21. Instrumentació 8. Equipament petit  
Fonaments de funcionament, posada en marxa i manteniment dels equips següents: pH-metre. Conductímetre. Bany d'ultrasons. Mesclador de pastes. Dosificador automàtic de dissolucions. Analitzador d'humitat per halògens. Micromolí. Molí de boles. Centrífuga. Espectrofotòmetre. Fotòmetre de flama  
BLOC C. Informàtica  
22. Processador de textos Word  
Introducció. Crear, obrir, desar o recuperar un document. Cerca d'arxius. Escriure i moure's per un document. Seleccionar text. Format. Tipus i grandàries de fonts. Modificar l'aspecte de caràcters: negreta, subratllat, subíndex, superíndex. Paràgrafs: alineació, sagnia, interlineat, tabulacions, control de línies viudes i òrfenes. Estils: Definició i edició. Utilització de vinyetes. Taules. Crear, editar i eliminar taules. Donar format a les taules. Combinar i dividir cel·les. Gràfics i objectes de dibuix. Crear, editar i eliminar objectes de dibuix. Alineació i format. Inserir imatges predissenyades. Inserir gràfics Excel. Fórmules. Crear, editar i eliminar fórmules. Format de fórmules. Impressió. Visualitzar el document. Configurar pàgina: marges, grandària del paper. Establir seccions. Crear, editar o eliminar encapçalaments i peus de pàgina.  
23. Full de càlcul Excel  
Introducció. Files, columnes i cel·les. Fulls i llibres. Desplaçament entre cel·les, fulls o llibres. Etiquetatge de fulls. Format. Formats de text i número. Tipus i grandàries de fonts. Alineació. Colors de text i de cel·les. Ombreig i trames. Vores de cel·les. Copiar formats. Format condicional. Treballar amb fulls i llibres. Selecció de cel·les. Inserir, moure, copiar o eliminar fulls en un llibre. Inserir, moure, copiar o eliminar files o columnes. Ocultar o mostrar files o columnes. Immobilitzar panells. Introduir, modificar, copiar o eliminar valors en les cel·les. Fórmules i funcions. Referències absoluta o relatives. Crear, moure, copiar o editar fórmules simples. Utilització de funcions predefinides. Còpia ràpida de fórmules. Crear funcions definides per l'usuari. Gràfics. Tipus de gràfics. Crear gràfics. Definir sèries de valors per a un gràfic. Definir el format d'un gràfic: títols, llegendes, línies de divisió, rètols de dades. Dibuixar sobre un gràfic. Modificar gràfics: inserir o eliminar noves sèries de dades, canviar-ne el format, canviar la grandària o la posició. Impressió. Configurar pàgina. Definir encapçalaments i peus de pàgina. Personalitzar la impressió  
Bloc D. Organització de laboratori d'assajos. Norma UNE 17133  
24. Requisits de gestió de laboratoris.   
Organització. Sistema de gestió de la qualitat. Control de documents. Revisions de sol·licituds, ofertes i contractes. Subcontractació d'assajos i calibratges. Compra de serveis i subministraments. Control de treballs d'assaig no conformes. Accions correctives. Accions preventives. Control dels registres. Auditories internes. Revisions per la direcció.  
25. Requisits tècnics.   
Personal. Instal·lacions i condicions ambientals. Mètodes d'assaig i calibratge i validació de mètodes. Equips. Traçabilitat de les mesures. Mostratge. Manipulació d'objectes d'assaig i calibratge. Assegurament de la qualitat dels resultats d'assaig i calibratges. Informe dels resultats.   
26. El procés d'implantació del sistema de gestió ambiental a la Universitat Politécnica de València.  
27. Gestió dels residus no perillosos a la Universitat Politécnica de València. Normativa aplicable.  
28. Gestió dels residus perillosos a la Universitat Politécnica de València. Normativa aplicable.  
Bloc E. Prevenció de riscos laborals  
29. Legislació sobre prevenció de riscos laborals  
Llei de Prevenció de Riscos Laborals. Reglament dels serveis de prevenció. Aparells elevadors i grues. Incendis. Màquines. Senyalització de seguretat i salut. Activitats molestes. Agents químics. Agents carcinògens. Electricitat. Equips de treball. Manipulació manual de càrregues. Pantalles de visualització. Radiacions ionitzants. Soroll.  
30. Protecció  
Protecció individual. Concepte de protecció individual. Condicions que ha de reunir i característiques a exigir. Selecció. Classificació. Marcatge CE. Utilització i manteniment. Normativa. Protecció del crani. Protecció de mans i braços. Protecció de peus i cames. Protecció ocular. Protecció de l'oïda. Equips de protecció respiratòria. Protecció integral. Concepte de protecció integral. Roba de protecció. Protecció contra caigudes d'altura. Factors a considerar per a la seua elecció i utilització. Protecció col·lectiva  
31. Plans d'emergència i autoprotecció  
Organització contra incendis. Aspectes temporals. Accions i variables a considerar. Mesures d'emergència. Autoprotecció. Manual d'autoprotecció. Pla d'emergències.  
32. El laboratori químic  
La seguretat al laboratori químic. Instal·lacions. Elements de seguretat. Actuació en cas de vessaments. Senyalització de riscos. Emmagatzemament de productes. Perillositat dels reactius. Tractament de residus. Reglamentació i normatives a la UPV.  
33. Riscos d'origen químic  
34. Riscos d'origen mecànic  
Enllaços d'interés:  
; ; .